Én erre fogok menni.
Én itt átvágok a bozóton.
Központ! Megérkeztünk a helyszínre.
Vettem!
Mivel veszélyes lehet az emberekre, megközelítem a csimpánzt.
Rendben, vettem!
- Látod? - Igen.
- Megvan? - Igen. Arrébb ment.
CSIMPÁNZOK HOLLYWOODBAN
A LEGNÉPSZERŰBB MODELLÜNK
AZ OZARK-HEGYSÉG TAVA MISSOURI ÁLLAM
TŰZIJÁTÉKOK
ÜDV AZ OZARK-HEGYSÉGNÉL
ISTEN ÁLDJA AMERIKÁT
Akarsz játszani? Játszunk?
Anya szerint játszhatunk. Bizony.
Csaló!
Látom, hogy csalsz. Bizony ám!
MEGBÍZOTT RENDEZŐ
Egy ideje már nyomon követjük a sztorit,
és úgy volt, hogy Tonka elpusztult.
Igen.
Mivel magyarázod, hogy mégis él?
Add ide!
Mondtam, hogy Tonka sosem fog a csimpánzmenedékhelyre menni.
Ellenszegültem a bírósági végzésnek.
Az egészsége nem engedte meg,
hogy elkábítva 14 órát utazzon Floridáig.
Abba belehalt volna.
Ez itt rajta nem zsír, csak víz.
Egyértelműen szívelégtelensége van. Ez nem is kérdéses.
Ügyelni fogok arra, hogy a lehető legtovább éljen,
és hogy olyan emberekkel legyen, akikkel napi szinten érintkezhet,
akikkel elszórakozhat.
Állandóan itt vagyunk lent nála. És van egy iPade.
Igaz, hogy csak egy gyerekeknek való, de van rajta internet.
Van saját e-mail-fiókja.
Habár remélem, nem küldözget e-maileket, de ha mégis...
akkor hadd csinálja!
Itt van! Látod?
Letakarítja az ablakát, mert összemajszolta.
Itt töröld le, ahol összemajszoltad!
Csak jobban elmaszatoltad, de...
Itt! Idelent!
Szép volt! Ügyes vagy!
- Ez Tonka. - Igen.
Úristen!
RENDEZŐ
Nem tudom, mit mondjak. Elképesztő.
Egy részem azt mondja, hogy ennél durvább sztorit nem láttam,
de közben arra is gondolok, hogy mit tehetnénk?
Te jó ég!
Felhívom Dwayne-t.
Egyre furább lesz minden.
Igen.
Most már majomrablás is történt.
Jó volna tudni, hogy kezeljük a dolgot.
Nos...
igazából... nem tudom.
Itt most az a kérdés, hogy Tonka jól van-e.
Nem hinném, hogy bántalmaznák. Tudom, hogy az alagsorban él, de...
Szerintem az adott helyzetben jól gondját viselik.
Szerintem most maradjunk annyiban, hogy kivárjuk, hogy alakulnak a dolgok.
- Remek. Majd értesítelek! - Oké. Jól van, Dwayne.
Később beszélünk! Szia!
Ha most feladjuk, akkor ennyi volt.
Akkor nem fog minket másokhoz elvezetni.
Mert mindig is úgy éreztem, hogy vannak még mások, akiket ismer.
Biztosan ismer még más csimpánztartó embereket is.
Ez a helyes döntés?
Nem tudom, hogy ez helyes döntés-e.
Érted?
Nem tudom.
Kanyarodjunk vissza arra a nyárra,
amikor a PETA elvitte a többi csimpánzt! Akkor hol volt Tonka?
Tonkával igazából együtt menekültünk. Szó szerint együtt menekültünk.
MISSOURI FŐEMLŐS ALAPÍTVÁNY
Mielőtt a PETA eljött a gyerekekért, Tonka sztrókot kapott.
Nem jöhet ki a ketrecéből, mert ő egy beteg csimpánz.
Úgy éreztem, hogy Istentől kaptam ezt a lehetőséget, és én éltem vele.
Kitaláltuk, hogy azt mondjuk, meghalt.
Holtan találtam rá.
A ketrecében volt, nem mozdult.
Tudtuk, hogy Tonkának már nem sok ideje volt hátra.
Nem volt okom megrendezni a halálát.
Egy doboznyi hamu maradt belőle. Szóval...
És ha valaki hazugságvizsgálóra akarna kötni...
Megtudták, hogy meghalt...
Örülök, hogy meghalt. Elpusztult.
Meghalt!
Hagyjuk ezt abba! Nekem ez nem megy!
A PETA elszállítási akciója előtti este, miután elment a filmes stáb,
Jerryvel elkezdtük előkészíteni Tonka elkábítását.
Hajnal háromra végeztünk.
Egy motelbe mentünk vele,
ami négy kilométerre volt a létesítménytől,
de nem hagyhattuk csak úgy ott.
A fürdőbe vittük, nehogy bepisiljen, mert nem akartuk tönkretenni a szobát.
CSIMPÁNZPROJEKT
Egészen addig vártam, míg meghallottam, hogy a PETA megérkezett.
Aztán egyenesen Cyhoz mentünk.
Ki az a Cy?
Semmi baj, Booney! Elviszünk Cyhoz.
Ott pelenkát cserélünk, és kapsz enni.
Ő tudja, hogy hozzá megyünk?
Igen. Megírtam neki sms-ben, hogy úton vagyunk hozzá.
Cy egy csimpánzos fickó, de előtte nem találkoztam vele.
Aznap ismertem meg, amikor elvittem oda Tonkát.
Egy olyan helyet akartam választani neki,
ahol más csimpánzok is voltak, hogy Tonka ne szúrjon szemet.
És Cynál tökéletes helyen volt, mert volt egy hím csimpánza, Ricky.
Ricky májelégtelenségben meghalt,
de így senki sem tudhatta, hogy valójában Tonka volt nála.
Három csirkenuggetses Happy Meal-menüt kérek!
Extra hasábburgonyával, és csokis tejet is kérnék hozzájuk.
WILKESVILLE, OHIO ÁLLAM
Üdv! Itt Cy a Union Ridge Vadmentő Központból.
Most épp majomkodunk valahol,
de kérem, hagyjon üzenetet, és valaki majd visszahívja!
Amikor próbálta kitalálni, hogy hová vihetné Tonkát,
akkor Connie Casey Cyt ajánlotta neki.
Cy nem mutogatja az állatait.
Neki egy magángyűjteménye van.
Vannak tigrisei és egyéb állatai, többek közt csimpánzai is.
Miből van rá pénze? Honnan jön a pénz?
Nos, azt nem igazán tudom.
Hallom a lányokat. Hallanak engem. Ti halljátok őket?
A lányok meghallottak.
Ismernek engem. Ismernek.
VIGYÁZAT! CSIMPÁNZOK
Sziasztok, lányok!
Szia, drágám! Te vagy a kedvencem! Adj egy puszit!
Örülsz, kislány?
Mind jól néznek ki, Cy.
- Hogy? - Csodásan néznek ki.
Ez egy lehetőség volt számomra, hogy tegyek egy olyan dolgot valakiért,
amit én is szerettem volna megkapni egy hasonló helyzetben.
Remegsz, kicsikém!
Jól van, semmi baj!
Nem ismertem Toniát,
de végignéztem pár ohiói barátom esetében,
hogy elvesztették az állataikat, mert nem voltak hajlandók
betartani az új szabályokat és előírásokat.
Tonka legalább hat hónapot töltött itt.
Tonia rendszeresen eljött hozzá, akár pár órára is.
Szia, kislány!
A PETA nem tudott a kapcsolatomról Cyjal,
így ez tökéletes volt.
Amikor Cyhoz jöttünk, óvatosak voltunk. Mindig valahová máshová szállítottunk,
így több ezer kilométeren át kellett volna követniük minket.
Kérsz a nuggetsből?
Tessék!
Itt van hozzá a szósz!
Szia, kicsikém!
Hagyd abba!
Hagyd ezt abba!
A Union Ridge Vadmentő Központ menedékhelyet biztosít állatoknak,
amiknek valamilyen okból kifolyólag el kellett hagyniuk az otthonukat.
Szeretném, ha emberszabásúakat is befogadhatnánk.
Ez a következő projekt a kinti udvarhoz.
Olyan lesz, mint egy hörcsögketrec, méghozzá ilyen rémes színekben,
de igazából majd így fog kinézni az egész.
Ez itt az épület hátsó része, és itt van a két kupola.
És ha sikerül egy kis pénzmaghoz jutnunk,
akkor 24 csimpánznak fogunk tudni helyet adni.
Ez csodálatos.
Meg kellett próbálnom kiépíteni a bizalmat Toniában felém.
Hoztam olyan döntéseket, amik miatt nagyon sokan
nehezen bíztak meg bennem.
Csak rá kell keresni a neten a nevemre: "Cy Vierstra".
Köztisztviselő voltam egy városháza pénzügyi osztályán.
Ráfüggtem arra, hogy árveréseken mindenféle dolgokat vásároltam.
HÓBAGLYOK
Amikor elfogyott a pénzem, elkezdtem költeni a város pénzét,
amit mindig vissza akartam tenni,
de nagyon elszaladt velem a ló.
Ha nem fizet vissza 340 000 dollárt,
akkor kilenc évre is lecsukhatják.
Szóval igazán meghurcolják érte.
Megmutatsz egyet?
Jaj, Anna, semmi baj! Mutasd a körmeidet!
Már meggyűlt a baja a hatóságokkal,
mégis segített Toniának ellenszegülni egy végzésnek.
Ez nem aggasztja?
Nem.
Egyáltalán nem féltem.
Felőlem bárki szembesíthetett volna a dologgal.
Miután bejelentettem, hogy Tonka elpusztult,
Jared Goodman, a PETA ügyvédje
felkeresett, hogy bizonyítékot akar erre.
Erre azt mondtam: "Elhamvasztottam!"
Úgy néz ki, mintha homok lenne, de nagyon finom szemcséjű.
Tudtuk, hogy nincs valóságalapja annak, hogy azt higgyük, Tonka elpusztult.
Tonia addigi hazugságait elnézve az ügyben
elképesztő volt, hogy azt hitte, bárki is elhiszi ezt.
Aztán azt mondták: "Kellenek a hamvai."
Mire én: "Jól van, honnan szerezzek hamvakat?"
Nagyon fontos volt számomra,
hogy segítsek Toniának megóvni a kapcsolatát Tonkával.
Ezért ezt mondtam: "Itt van Ricky eltemetve.
Igazán nemes célt szolgálhat azzal,
hogy részese lehet ennek az egésznek."
Ezért kiástuk a sírját.
Körülbelül 80%-ban már lebomlott a teteme.
És tudni kell, hogy a feje nem volt a tetemén.
Meg akartam őrizni a koponyáját.
Amikor elkészült a tóparti házunk, elmentünk Tonkáért és Rickyért.
Szóval volt egy csimpánztetem a kocsinkban,
és mellette egy szökevény. Így mentünk Ohióból Missouriig.
Ha bármiért is megállítottak volna,
emberi maradványoknak nézték volna, mert hasonló a testfelépítésünk.
- Fej nélkül. - Jeffrey Dahmeres volt.
Nagyon vicces vagy!
Ez a ház tökéletes.
Nincs az út mentén.
Egy eldugott helyen van, ahol senki sem zavar minket.
Megvan a hátsód! Bizony, megvan!
És Tonka nagyon csendes. Hiába voltak itt állandóan emberek,
nem vették észre, hogy van itt egy csimpánz.
Még azok sem vették észre őt, akik itt töltöttek egy éjszakát.
Egy ideig még előlem is titkolta.
Az első alkalmakkor, amikor itt jártam, nem mehettem az alagsorba.
Nem értettem, miért.
Egy nap viszont lejöttem,
megláttam Tonkát, és majdnem összeszartam magam.
Nagyon stresszes az egész. Vigyázni kell, mit mondunk másoknak,
mert lényegében egy szökevényről van szó.
Nagyon óvatosnak kell lenni, bakker.
Értem, hogy Tonkának is így a legjobb, de azért megrémiszt a dolog.
Félek attól, hogy anya
túlságosan belemerül ebbe, és nem fog magával foglalkozni.
Mert az egész életében ilyen volt.
Istennek mindenkivel megvan a terve.
Szerintem velem az volt a terve, hogy gondozó legyek.
A házasság szentségét a társadalom jóléte,
a gyerekek születése és nevelése miatt adta nekünk Isten.
Fiatalon mentem férjhez.
A férjem kissé idősebb volt nálam.
Úgy gondolta, hogy a nőknek nem kell dolgozniuk,
de én mindig is csinálni akartam valamit.
Ezért megengedte nekem, hogy nevelőszülő legyek.
Akkoriban csupán 19 éves voltam,
és én voltam a legfiatalabb nevelőszülő Missouri államban.
Nagyjából 75 gyereket neveltem fel,
és kaptam még egészségügyi gondozást igénylőket is.
Az ilyen különleges igényű gyerekeket
mindenki magára hagyja.
És én az ilyeneken szeretek leginkább segíteni.
Így került hozzám a lányom, még hathetes korában.
Magzati alkoholszindrómája volt, ezért nagyon sok odafigyelést igényelt.
Hivatalosan is örökbe tudtam fogadni, nem sokkal a második szülinapja után.
A bíró ezt kérdezte: "Biztosan akarja ezt?
Mert nem lehet majd átlagos polgári élete mellette."
Mire én: "Csecsemőkora óta nevelem. Most miért változtatnék ezen?"
Aztán terhes lettem a fiammal, az egyetlen vér szerinti gyermekemmel.
Sok éven át ők ketten voltak nekem a legfontosabbak az életemben.
Aztán idővel csinálták a saját dolgaikat,
majd végül kirepültek otthonról, így egyedül maradtam.
Emlékszem egy bizonyos napra, amikor eljött értem a sulihoz,
és észrevettem pár pelenkát a hátsó ülésen.
Így megkérdeztem tőle: "Lesz egy testvérem?"
Mire ő: "Igen, fogjuk rá."
Az egész életünk a majmok körül forgott.
Hiába volt valami előadásom a suliban, a majmokra vigyázni kellett,
így ő otthon maradt velük.
Ami egy kissé rossz érzést keltett bennem.
Nem éreztem, hogy magamra maradtam, de valami olyasmit éreztem,
hogy nekem nincs helyem az életében.
Mindennél jobban szeretem ezeket a csimpánzokat. Tényleg.
Jobban a gyerekeimnél, mindennél.
A bírósági tárgyaláson a következőket mondta:
"Fontosabbak nekem ezek a majmok, mint a saját gyerekeim."
És nagyon sokszor valóban ezt éreztem rajta.
Mit csinálsz, cimbora?
Mit csinálsz?
Én nem kötődöm annyira ehhez az állathoz, mint ő.
Kedvelem, de nem annyira, mint ő.
Sohasem láttam más dologért annyira rajongani, mint értük. Soha.
Még a saját fiáért sem.
Ami megrémiszt, mert anyát többnyire az érzelmek vezérlik,
és nem a logikus gondolkozás.
Többször mondta: "Ha elviszik, semmim sem marad."
Szerintem úgy érzi, hogy senkinek sincs szüksége rá.
Nagyon szeretem, mondom is neki,
de ő tuti úgy gondolja, hogy nincs szükségem rá,
és hogy nem fontos nekem, ami nem igaz. De tényleg azt gondolom, hogy így érez.
Innen jön neki ez a nagy vonzalom a főemlősök iránt.
Ők olyan gyerekek, akik sosem nőnek fel.
Így szükségük van a folyamatos gondozására.
Napi 24 órában, egész álló héten,
az év 365 napján a majmokkal foglalkozik.
Őszinte leszek. Régebben nem bírtam, hogy körülöttük kell élnem,
de elképesztő, milyen örömöt okoz neki a gondozásuk.
Komolyan. Látni rajta, milyen boldog.
És én nem állhatok ennek az útjába.
Létezik a nőknek egy bizonyos rétege,
akik a csimpánzokat és majmokat saját gyerekeikként nevelik.
Bebeszélik maguknak, hogy az adott állat a gyerekük.
Elég! Ne harapdálj! Hagyd abba!
A családjuk része.
Van ruhájuk Valentin-napra,
Szent Patrik-napra, karácsonyra, július negyedikére, mindenre.
De ez a családmodell csak egy képzelgés,
ami elkerülhetetlenül tragédiával végződik.
Ez volt Buck esetében is Pendletonban.
PENDLETON, OREGON ÁLLAM
Pendleton egy nyugati kisváros.
Büszke oregoniak vagyunk.
Ez egy konzervatív város,
de ugyanakkor a közösség igen összetartó.
Itt szinte mindenki ismer mindenkit.
De én nem tudtam Buckról,
egészen addig, míg Tamara Brogoitti be nem jött a boltomba,
a csimpánzzal a hátán.
Ez az én kis fényképalbumom.
Az évek során összegyűjtöttem jó pár fényképet.
Ez én vagyok a cimborámmal.
Itt még kölyökként csimpaszkodott a hátamon.
A Bucky-hátizsákom.
Ekkor még kicsike volt. Ez még nagyon az elején lehetett.
Amikor megismertem Buckot,
akkor úgy három-négy éves volt.
Egy nap, amikor dolgoztam, Tamara bejött egy majommal a hátán,
aki azonnal leugrott róla, és odajött, hogy köszönjön nekem.
Adott egy pici ölelést, megszaglászott, megnézegetett.
Megvolt köztünk a szikra.
Így amikor Tamara megkérdezte, átmennék-e játszani Buckkal,
természetesen belementem.
Jól van, kis majom!
Amikor először elmentem Tamarához, és megláttam, hogy neveli Buckot,
az nagyon meghökkentett.
Buck úgy élt, mint egy kisfiú.
Habfürdőket vett,
tudta használni a vécét...
Mit csinálunk pisi után?
Köszönöm!
Volt egy gördeszkája,
voltak kiskutyái.
Meg fog enni téged!
Te meg csak szopogatod az ujjad, mint valami óvodás.
Most ölelgeted a lábam?
Hetente legalább öt-hat napot ott voltam.
Amikor nem dolgoztam, ott voltam vele.
Két kézzel fogd a kormányt! Első a biztonság.
Nagyon jó kapcsolatuk volt.
Jöhet a következő falat, őfelsége?
Nevetségesen festesz, pajti.
Főleg egy cipővel.
Tamara sok helyi üzletbe magával vitte Buckot.
Barkácsboltokba, gyorséttermekbe.
A helyi pizzériából sok pizzát szállítottak hozzájuk.
Még nem szállítottam ki pizzát csimpánznak.
Amikor odaértem, megfogta a kezem, és elkezdtünk fel-le ugrálni.
Imádta a pizzát.
Ő volt a mi helyi rocksztárunk.
És sokan várták, hogy mikor láthatják a majmot.
Sokat jártunk a helyi lebujba.
Tamara elhozta magával Buckot, és ott vacsorázott vele.
Buck is leült, mint egy ember, és vacsorázott.
Nagyon jól viselkedett az asztalnál.
Tamara anyukám barátnője volt,
és mindig mondta nekem, hogy menjek át hozzájuk.
Mert Bucknak jót tett, ha emberek között volt.
Amikor megérkeztem a ház elé, a karjaimba ugrott,
és végig remegett, míg ölelt engem.
Buck volt ennek a városnak
a legelképesztőbb figurája.
Csodálatos és gyönyörű volt.
És Tamara milyen volt?
Tamara Brogoitti.
Gyakran megfordult az italboltban.
És ha bement, nem egy hétdecis piát vett.
Hat kétliteres üveget kellett neki bedobozolni.
Magányos nő volt.
A férje meghalt, és a halála után a ruháit
ráadta Buckra.
Tamara gyerekei viszont nagyon nehezteltek rá.
Tiszta szívemből szeretem édesanyámat,
de ő egy...
csökönyös, keményfejű vén lány.
TAMARA FIA
Körülbelül ennyit tudok mondani róla.
Csak ennyit.
Oké, foroghat a kamera!
Bucknál csodálatosabb állatot még életemben nem láttam.
A legtöbb csimpánz ronda, mint a bűn.
De ő nagyon jóképű volt.
Ő volt a csimpánzok Tom Bradyje.
Anyám jobban szerette azt a majmot, mint engem.
Együtt aludt vele.
Buck volt az ő plüssmacija.
Akkoriban Buck jelentette Tamarának az életet.
Azt mondta, hogy ő egy primatológus, aki egy kutatást vagy tanulmányt végez,
hogy ő az első ember,
aki családi légkörben nevel fel egy csimpánzt.
Ennyi volt az egész. Ezt senki sem kérdőjelezte meg.
Nem így volt.
Megtudtam, hogy 1986-ban végzett az Everett Közösségi Főiskolán.
Nem volt semmiféle állatokhoz kapcsolódó végzettsége.
És nem tudom, hogy foglalkozott-e Buck biztonságával és egészségével.
Neki inkább az volt a fontos, hogy sokan figyeljenek Buckra.
Bár azt nem tudtam, hogy mi fog történni,
de azt tudtam, hogy a ő gondozásában Buck hosszú távon nem lesz biztonságban.
Jöhet a sztár!
Tonk! Ülj le!
Tudom, hogy a legjobb barátom vagy. Bizony. Nagyon jól tudom.
Ez csiklandoz.
Anyámnak fontos ez az állat.
Kötődnek egymáshoz.
Anya megmentette Tonkát, de Tonka is anyát.
Jó volna, ha a PETA megértené anya oldalát.
Ők azt hiszik, hogy az egészet a hírnévért teszi.
Nem látják, mit érez a majom iránt.
Meg akarja menteni ezt a majmot egy szerinte nem biztonságos helytől.
Nem zárhatják más csimpánzok közé, ahogy tervezik,
hisz egy csimpánzmenedékhelyre vinnék.
Ezt nem tehetik.
Ha civakodás van más csimpánzokkal, akkor ő nem küzd.
Teljesen emberi csimpánz. Nem verekszik. Nem is akar.
Csak megadja magát.
Még Cynál is megverték.
Egyszer 360 varrattal kellett összefoltozni.
Nagyon szelíd. Nincs benne semmi rosszindulat.
A többi majom szekálja, összefognak ellene.
Ezért nem értem az egészet.
Miért akarják erővel olyan helyre vinni, ahol akár meg is ölhetik?
Kérsz valamit inni? Add ide azt a papírt!
Én csak őt féltem.
Magamat nem. Sokan mondják, hogy aggódnak értem. Én nem.
Tudsz integetni? Ügyes vagy!
Akár le is csukhatnak egy évre. Nem érdekel.
Nem tartozom semmivel senkinek, leszámítva ezt a gyereket.
Meg tudsz hajolni? Ügyes vagy!
Boldog születésnapot, kedves Apollo!
Varázslat közelről.
Ne vegyétek le a szemeteket a labdáról!
Halló?
Üdv, Dwayne! Itt Michael Weinstein.
Ön keresett a barátja ügyében.
Nos...
csak feltételes módban szeretnék beszélni az egészről.
Mire számíthat, ha elítélik?
Ha többször is félrevezette a bíróságot, és hamis állításokat közölt,
akkor elég sok problémával fog szembenézni.
Kaphat pénzbírságot, őrizetbe vehetik,
és megvádolhatják hamis tanúzással is,
ami alapján akár öt év börtönbüntetést is kaphat.
Hogyan kerülhetné el ezeket a dolgokat?
Megpróbálhatja eljuttatni az állatot egy másik létesítménybe,
hogy őszintén elmondhassa,
hogy nincs nála az állat, és nem tudja, hol lehet.
Megpróbálhatja megölni az állatot, ha még a birtokában van.
Akkor nem lenne bizonyíték arra, hogy az állat még él.
Végül azt is megteheti,
hogy a bíróság jóindulatára bízza magát,
elmondja, hogy az állat még él,
és kizárólag az ő érdekében tette, amit tett.
Egyik sem hangzik túl jól.
Egyik opció sem előnyös számára.
Itt most az a kérdés,
hogy mennyire lesznek súlyosak a következmények.
A PETA sok forrást mozgósított, hogy megtaláljuk Tonkát.
És 2022 elején felajánlottunk
egy tízezer dolláros nyomravezetői díjat.
10 000 DOLLÁR JUTALOM TONKA MEGTALÁLÓJÁNAK
Ha Tonka még életben van, és elrejtették valahol,
akkor vannak emberek, akik tudnak róla.
És 10 000 dollár sokaknak ösztönzőleg hat.
INDUL A VADÁSZAT!
Veszélybe sodortak minket.
Voltak olyan lökött emberek, akik önbíráskodásra adták a fejüket,
és megpróbáltak ráhajtani a jutalomra.
Egy nap ültem a kanapén, erre valaki elkezdte verni az ajtót,
Tonkát keresve.
Az egzotikus állatokat tartók tudják, hogy veszélyt jelentünk rájuk nézve.
Mert tudjuk a titkaikat.
Ez ugyanúgy fáj, mint fiatalkoromban.
Meddig gondozta Buckot?
Körülbelül hét éven keresztül.
Eleinte csak játszótársak voltunk, együtt lógtunk.
De idővel változott a kapcsolatunk,
és inkább már a dadusa lettem.
Egyébként életem legszebb pillanatai hozzá köthetők.
Az egyik kedvenc pillanatom az volt, amikor először kapott rágót.
A tükörben nézte magát rágózás közben. Teljesen elvarázsolta őt.
Nincs köze Buckhoz annak, hogy eljöttem onnan.
Vele nem volt semmi gond, de az embereket már nem bírtam.
Tamara! Nem akar részt venni Buck sztorijának az elmesélésében?
Mert ön nélkül is el fog készülni, és...
Senki más nem mesélhet róla, mert más nem tudja, mi történt.
Hagyják ezt az egészet! Ne merüljenek bele,
különben olyan pert akasztok a nyakukba, hogy a gyerekeik is fizetni fogják!
És ezen a ponton még csak nem is leszek mérges.
Tamara azt akarta elhitetni az egész közösséggel,
hogy olyan hely kialakításán dolgozik, ahol Buck hosszú távon élhet.
Egy kültéri, elzárt teret akart neki építeni,
egy kétemeletes építményt,
amiben lettek volna tűzoltótömlők, abroncshinták...
De végül semmi sem lett az egészből.
Buck nem volt boldog.
Nem lehetett a dzsungelben, nem mászhatott fára,
nem ehetett gyümölcsöket, nem látott nőstényeket,
nem verekedhetett, nem kamatyolhatott.
Nem voltak barátai és játszótársai.
Csak a csodás anyám volt neki.
Tamara akkoriban heréltette ki Buckot.
Többé már nem kisfiúként kezelte őt, hanem úgy, mint egy állatot.
Egy láncot lakatolt a nyakára.
Aztán végül sokkoló nyakörvet kapott.
Amikor Buck dühös volt, akkor ment a hasa.
Ezért Tamara vett neki egy hordozható vécét.
Viszont annyira nem foglalkozott vele, hogy néha napokig tele volt a vécé.
Tamara mindent megvont Bucktól, amire szüksége lett volna ahhoz,
hogy normális majoméletet éljen.
Tamara fejében élet egy álomkép,
és ha bárki tudta volna, mi folyt nála valójában,
az lerombolta volna ezt az álomképet.
A PETA úgy szerzett tudomást Buckról,
hogy a Facebookon találtunk pár fotót.
Tamara hagyta, hogy Buck szabadon éljen a házban.
Ezt aggasztónak találtuk,
ezért a PETA panaszt nyújtott be az Oregoni Vadvédelmi Hatósághoz
a Brogoitti-házban tapasztalható szabályszegések miatt.
Brittney! Itt Tamara Brogoitti.
Nagyon aggasztó híreket kaptam, amik a PETA-val kapcsolatosak.
Egy nap a semmiből befutott hozzám egy hívás.
A hívó fél ennyit mondott: "Tamara vagyok."
Nagyon megrémültem. Meg akarom védeni Buckot.
Nagyon hisztérikusan viselkedett. Zokogott a telefonban.
Megvádolt azzal, hogy el akarom rabolni Buckot.
Aztán meghívott Oregonba, hogy látogassam meg Buckot.
Azt hitte, hogy meg tud győzni arról, hogy jó életet biztosít a majomnak.
Próbáltak egyeztetni egy időpontot a látogatásra,
de Tamara kihátrált.
Belül őrlődött.
Szerette volna mindenkinek megmutatni a majmot,
és azt akarta, hogy felfigyeljenek rá is,
ugyanakkor félt, hogy a szakemberek egyből látni fogják, hogy gond van.
Így húzni akarta az időt egészen addig,
amíg kitalálja, hogyan úszhatja meg az egészet.
Nagyon szerettük volna Buckot egy megfelelő környezetbe juttatni,
de Tamara ezt nem akarta hagyni.
Ezzel a nyomással a vállán Tamara elkezdett pánikolni.
Egyre jobban elzárkózott Buckkal az emberek elől.
Buck többé nem járt a városba, nem járt az üzletekbe.
Nem mehetett senki a házukba,
nehogy kiderüljön, Buck milyen elhanyagolt.
Tamara azt akarta, hogy Buck üldögéljen mellette,
míg ő iszogatta a whiskyjét.
Gyere ide, Tonk!
Tudom, hogy látni akarod.
Szereti nézegetni az Instagramot.
Ez meg kicsoda?
Ezek itt a gyerekei. Biztosan tudja.
Például ez itt.
Ez Tonka fia.
Önök most a következő epizódot...
Mindennap ezt csináljuk. Végignézzük az új videókat.
Ha a PETA nem kutatna ennyire utánad...
akkor kiengednénk.
Ha még Toniánál van Tonka, szóval él, és rejtegeti őt,
akkor csapdába esett.
Mégis mit tehetne? Ott van neki ez a csimpánz.
Nem viheti el egy sétára, mert meglátnák vele.
Voilá!
Ha ez a helyzet, akkor tudnia kell, milyen veszélyes dolgot művel.
Rakd a nyakadba!
A PETA még vizsgálódik, és az emberek úgyis rá fognak jönni.
Hol van Tonka?
Hová tűnt a jó öreg Tonka? Megvan!
Már menekül.
Vedd fel! Mutasd meg az embereknek!
Nem ismerem Toniát,
de szerintem ő csak egy megbántott és dühös nő,
aki úgy érzi, hogy el akarják rabolni a szerelmét.
Pontosan tudom, hogy milyen érzés ez.
Imádom azt a csimpánzt. Különleges kapcsolatom volt vele.
Így megértem, ha ő is így érez iránta,
és abszolút megértem azt, ha valaki őrülten viselkedik
egy számára családtag miatt.
Őszintén sajnálom őt.
Tényleg. Együttérzek vele.
De Tonkával sokkal jobban együttérzek.
Így én is felajánlottam 10 000 dollárt a PETA jutalma mellé,
annak reményében, hogy jelentkezni fog valaki,
aki segít információhoz jutni.
A padlót súrolod? Dolgozol?
Dolgozz csak, fiacskám!
Már majdnem sikerült. Gyerünk, menni fog!
Meg tudod csinálni! Nem, ne azt!
Tonka! Használd a villát!
Nagyon fontos számomra, hogy ne tegyek hozzá a sztorihoz,
inkább csak dokumentálni szeretném,
hogy a nézők a végén maguk vonhassák le a következtetést.
Mindig ez a legjobb módszer.
De a legvadabb álmainkban sem gondoltuk,
hogy ilyen helyzetbe kerülünk.
Adjuk fel őt, vagy kövessük tovább a történetét?
Ön mit kezdene egy ilyen helyzetben?
Mi, újságírók nem szeretnénk inkorrekt és etikátlan dolgot tenni,
de keressük a sztori megszerzésének a módját.
És reménykedni kell benne, hogy a végkifejlet
inkább pozitív lesz, mint negatív.
Van-e nemes cél? Biztos abban,
hogy nem lesz negatív következménye, ha vár a dologgal?
Keelie azt mondja: "Ezt nektek, PETA!"
A Variety magazin címlapja.
Ez a kis piszok! Micsoda cikk!
Baromság az egész!
Nem érdekelte őt Tonka,
mivel annak a filmnek a forgatása 1997-ben véget ért,
és semmit sem tudott Tonkáról.
Sosem akarta meglátogatni, nem akart ajándékot hozni neki,
sosem küldött neki semmit. Nem is érdekelte őt, hogy hol van,
amíg a PETA el nem indította a kampányát Connie ellen.
Ők fizettek neki, hogy segítsen nekik.
Ez nagyon kiakaszt. A faszba már!
Ez nagyon nem szép tőle. Nagyon nem.
A PETA tönkre akar tenni.
Totálisan felbőszítettem őket.
Szerintem még egy bérgyilkost is rám küldtek volna. Komolyan.
Ha tudták volna, hogy megússzák.
Tudom, milyen nyomás nehezedik rád emiatt.
Ott van Alan Cumming jutalma és a PETA jutalma.
Az nagyon gáz.
Angliában nagy híre volt. Az újságírók még Jerryt is felkeresték.
Még a leghűségesebb ismerőseid is elgondolkodnak
a 20 000 dolláros jutalmon, ha pénzszűkében vannak.
Nem tudhatod, kiben bízhatsz.
Éjszakánként alig tudok aludni, mert várom, mikor fognak kopogtatni.
Sokan behajtanak a házamhoz,
azt remélve, hogy megpillantanak egy csimpánzt.
Sosem fognak békén hagyni, és nem tudom, mit kezdjek ezzel,
mert őszintén szólva, nekem befellegzett.
Nekem annyi.
Hadd kérdezzek valamit!
Tonkának szívelégtelensége van. Nincs jól.
Az állatorvos már el akarta altatni, de nem tudtam rávenni magam.
Így június 2-ára adott időpontot.
Szerinte nem tisztességes, amit Tonkával teszek.
Baszki!
Itt akarsz majd akkor lenni?
Mert aznap véget ér egy legenda.
Nos... persze!
Te mit gondolsz az egészről?
Tonka a legjobb barátom. Szerinted?
Tudom.
Összeszedem a stábot, és megbeszéljük, mikor megyünk.
Oké.
- Mi a fasz? Megöli a csimpánzt? - Igen. Elaltatják.
- Mondd csak! Tényleg rossz bőrben van? - Nem, nincs rossz...
Nem vagyok állatorvos,
de azt látni lehet, hogy a csimpánz nem egészséges.
Tényleg megölné a csimpánzt, eszkalálva ezzel a problémát?
Jelenleg nincs semmilyen probléma, mert a csimpánz nem létezik.
Ha a csimpánz megszűnik létezni,
akkor nem vonható felelősségre senki, akinek köze volt hozzá.
Nem hangzik ez nagyon hasonlóan a pendletoni csimpánz esetéhez?
De.
Nem sokat tudok a PETA-ról,
csak annyit, hogy elvesznek állatokat az emberektől.
Anyám lényegében annyit üzent nekik, hogy bekaphatják, ő ki fog tartani.
Rá akart venni, hogy költözzek vissza, de nemet mondtam.
De a húgomat, Aprilt rá tudta venni, hogy menjen segíteni neki.
Buck ekkor már csak az emeleten tartózkodott.
A földszinti szobában, ahol gyerekkorában élt
már idegenek laktak, akik bepakolták oda a cuccaikat.
Buck és anyám minden egyes nap
elmentek kávézni és teázni.
Az egész úgy működött, hogy mielőtt anya kiengedte Buckot,
felhívta a húgomat,
hogy a földszinti szoba ajtaja be legyen zárva.
De mindenki elfelejtette a szabályt.
Ahogy anya kiengedte Buckot, ő leszaladt, hogy megnézze a húgomat.
Akkor kezdődött minden.
Úgy öt-nyolc percig tartott az egész.
Véres küzdelem volt.
April az ágyban fekve rugdosta Buckot. Próbálta megvédeni magát.
Buck megölhette volna, ha akarja.
De leállt.
Miután vége volt,
Buck ránézett anyámra, mintha nem értené, mi van.
Mintha maga sem tudta volna, mi történt.
911, miben segíthetek?
Küldjenek mentőt és egy fegyveres rendőrt!
- Mi történt? - A csimpánzom rátámadt a lányomra.
Amikor Tamara hívta a 911-et...
Én itt átvágok a bozóton.
...akkor furamód nagyon nyugodt volt.
A mentősök nem tudnak bejönni hozzá, mert bezárkóztam vele az alagsorba.
Mivel veszélyes lehet az emberekre, így megközelítem a csimpánzt.
Le kell lőni az állatot!
Fejbe kell lőniük!
- Látod? - Igen.
Arrébb ment.
Tamara nem akart több pénzt költeni rá, és elege lett az elszigeteltségből.
A terasz alatt van még egy kerítés.
Kiutat keresett,
de azt sosem hagyta volna, hogy a PETA segítsen neki ebben.
Pajti?
Jól van, megpróbálom lelőni.
Hé!
Van ott valaki?
A házban vagyok. Valahogy lője le!
Rendben.
Fejbe kell lőnie!
Eltaláltam.
Mennyire súlyos a sérülése?
- Nagyon. - Oké.
Eddig úgy tűnik, hogy stabil az állapota.
Nagy darabokat harapott ki a lábaiból és a felsőtestéből.
Szörnyű volt. Mintha megharapta volna egy cápa.
Drágám! Bemegyek a kórházba. Ott leszek!
Oké, anya.
Szeretlek, April! Minden rendben lesz!
Én is szeretlek, anya!
Minden rendben lesz, aranyom!
Elnézést! A húgom már jól van.
De csak azért, mert ő a legszívósabb ember a világon.
NEM VOLT MÁS MEGOLDÁS
De meg kellett ölni a majmot.
A lelövése abszolút szükséges volt.
Ez nem is kérdés.
...FEJBE LŐTTÉK BUCKOT...
Máshogy kellett volna megoldani.
Elkerülhető lett volna, hogy fejbe lőjék.
Nem kellett volna elpusztulnia.
Amikor megtudtam, hogy elpusztult Buck, felhívtam Tamarát.
Sokáig nem állt velem szóba,
aztán azt mondta, hogy Buck halála az én hibám.
Nekem nem az fájt, hogy Tamara azzal vádolt,
hogy én feleltem Buck haláláért.
Engem csak a halála körüli esztelenség zavart.
Ez volt a legzavaróbb.
Főleg azért, mert már jó úton haladtunk.
És...
Borzasztó, hogy ez történt Buckkal.
Adhatom? Ez az utolsó.
Igen, az a te arcod.
Szerintem Buck a körülmények áldozata lett,
és emellett az emberek áldozata.
A csimpánzok csodálatos teremtések, akikhez kötődik az ember,
és ez a kötelék erős, szeretetteljes.
De ez csak nekünk jó.
BUCK GYÖNYÖRŰ VAGY
A majomnak semmi haszna nincs ebből.
Ők nem értik ezt. Nem érthetik.
Mert el fog jönni a nap, amikor mindegy, hogy szeretjük őket,
már kevesek leszünk számára.
Fontos információnk van,
amiről azonnal beszélnünk kell!
Nagyon hasonló a helyzet a pendletoni Buck és Tamara esetéhez.
Az az eset nem ismétlődhet meg.
Ez egy telefonbeszélgetés, amit rögzítettünk.
Tonkának szívelégtelensége van. Nincs jól.
Az állatorvos már el akarta altatni, de nem tudtam rávenni magam.
Így június 2-ára adott időpontot.
Szerinte nem tisztességes, amit Tonkával teszek.
Köszönöm, hogy megosztották ezt velünk! Ez óriási hír. Pont erre vártunk.
És mindent megteszünk vele, amit csak tudunk.
Ami engem illet,
szerintem készen állunk megbeszélni, a további teendők menetét.
- Kamerán kívül beszéljük meg? - Jó volna.
Rendben.
A feliratot fordította: Balla Zsolt A TransPerfect Media megbízásából